**Kúpna zmluva**

**č. 26/2021**

**uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov**

Zmluvné strany

**Predávajúci:**

**(tu doplniť obchodné meno/názov uchádzača v súlade s Obch. registrom)**

sídlo:

IČO:

DIČ:

IČ DPH:

zastúpený:

bankové spojenie:

IBAN:

SWIFT:

kontaktná e-mailová adresa a telefónne číslo:

 (ďalej len ako „**Predávajúci**“)

a

**Kupujúci:**

**Dopravný podnik mesta Žiliny s.r.o.**

sídlo: Kvačalova 2, 011 40 Žilina

IČO: 36 007 099

DIČ: 2020447583

IČ DPH: SK2020447583

zastúpený: Mgr. Peter Fiabáne, konateľ

bankové spojenie: Slovenská sporiteľňa, a.s.

IBAN: SK1909000000005035044524

SWIFT: GIBASKBX

kontaktná e-mailová adresa a telefónne číslo: dpmz@dpmz.sk, tel.č.: 041/5660148

(ďalej len ako „**Kupujúci**“)

(Predávajúci a Kupujúci ďalej aj ako „Zmluvné strany“ alebo jednotlivo „Zmluvná strana“)

**Článok 1**

**Úvodné ustanovenia**

(1)Táto Kúpna zmluva (ďalej aj ako „zmluva“) sa uzatvára ako výsledok verejného obstarávania realizovaného postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, ktorú vyhlásil na svojom webovom sídle Kupujúci ako obstarávateľ, ktorý vykonáva vybrané činnosti ustanovené v § 9 ods. 6 a 7 cit. zákona.

 Predávajúci je úspešným uchádzačom o predmetnú zákazku, ktorú Kupujúci ako obstarávateľ realizoval pod názvom „**Nákup digitálnych tachografov, príslušenstva a súvisiace činnosti“**.

(2)Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet zmluvy**

1. Predmetom zmluvy je záväzok Predávajúceho dodať Kupujúcemu digitálne tachografy vrátane príslušenstva (ďalej aj ako „predmet kúpy“) a zabezpečiť činnosti, ktoré sú nevyhnutné pre ich uvedenie do prevádzky podľa platnej legislatívy Slovenskej republiky. Predmet zmluvy je bližšie špecifikovaný v Prílohe č. 1 tejto zmluvy.
2. Kupujúci sa zaväzuje predmet kúpy prevziať do svojho výlučného vlastníctva a za celý predmet zmluvy podľa ods. 1 tohto čl. zmluvy zaplatiť Predávajúcemu dohodnutú kúpnu cenu.

**Článok 3**

**Termín a miesto plnenia**

1. Predávajúci sa zaväzuje dodať Kupujúcemu predmet kúpy špecifikovaný v Prílohe č. 1 zmluvy (t.j. digitálne tachografy vrátane príslušenstva) do 5 dní odo dňa účinnosti tejto zmluvy.
2. Miestom dodania predmetu kúpy je pracovisko Kupujúceho (vozovňa autobusov) na ul. Košická 2, 010 01 Žilina.
3. Predávajúci zabezpečí dodávku, dopravu, vykládku predmetu kúpy do miesta plnenia určeného v čl. 3 ods. 2 tejto zmluvy a následne zabezpečí všetky činnosti uvedené v Prílohe č. 1, ktoré sú predmetom tejto zmluvy.
4. Predávajúci sa zaväzuje oznámiť Kupujúcemu termín dodania predmetu kúpy do miesta plnenia najneskôr dva dni pred jeho uskutočnením, a to písomne e-mailom na adresu kontaktnej osoby Kupujúceho: vladimir.gelacek@dpmz.sk.
5. Predávajúci sa zaväzuje zabezpečiť pre Kupujúceho činnosti vyplývajúce z Prílohy č. 1 tejto zmluvy a ktoré sú nevyhnutné pre uvedenie digitálnych tachografov do riadnej prevádzky podľa platnej legislatívy Slovenskej republiky v lehote do 2 dní odo dňa dodania digitálnych tachografov vrátane príslušenstva Kupujúcemu.

**Článok 4**

**Kúpna cena a platobné podmienky**

1. Kúpna cena za celý predmet zmluvy podľa čl. 2 ods. 1 zmluvy bola určená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov, a to nasledovne:

Cena bez DPH ........................... EUR

Sadzba DPH ........................... %

Suma DPH ........................... EUR

Cena s DPH ............................ EUR

Kúpna cena za celý predmet zmluvy je uvedená tiež v Prílohe č. 2 zmluvy.

1. Kalkulácia ceny predmetu zmluvy uvedená v predchádzajúcom odseku zahŕňa všetky náklady Predávajúceho potrebné k jeho dodaniu podľa čl. 2 ods. 1 zmluvy .
2. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny za celý predmet zmluvy.
3. Kupujúci sa zaväzuje uhradiť Predávajúcemu kúpnu cenu formou bezhotovostného platobného styku na účet Predávajúceho, č. účtu ............................, vedený v ........................ na základe faktúry – daňového dokladu (ďalej len „faktúra“) vystavenej Predávajúcim.
4. Predávajúcemu vznikne právo na vystavenie faktúry dňom riadneho a včasného dodania celého predmetu zmluvy podľa čl. 2 ods. 1 zmluvy, čo Zmluvné strany potvrdia podpísaním odovzdávajúceho/preberacieho protokolu poverenými zástupcami oboch Zmluvných strán.
5. Splatnosť faktúry je 14 dní odo dňa jej doručenia Kupujúcemu. Neoddeliteľnou prílohou faktúry je odovzdávajúci/preberací protokol o realizácii plnenia predmetu zmluvy potvrdený podľa predchádzajúceho odseku. Faktúra sa považuje za uhradenú dňom pripísania vyfakturovanej čiastky na účet Predávajúceho.
6. Predávajúcim predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy. V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto zmluvy, Kupujúci má právo vrátiť faktúru Predávajúcemu na opravu alebo doplnenie. Predávajúci túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Kupujúcemu.
7. Kupujúci je platiteľom dane z pridanej hodnoty (DPH) v Slovenskej republike. Predávajúci je/nie je platiteľom dane z pridanej hodnoty (DPH) v Slovenskej republike. (Predávajúci ponechá iba svoj aktuálny status týkajúci sa DPH).

**Článok 5**

**Podmienky dodania**

1. Predávajúci dodá predmet kúpy, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným všeobecným normám, STN a všeobecne záväzným predpisom.
2. Odovzdanie predmetu kúpy Kupujúcemu bude uskutočnené povereným zástupcom Predávajúceho v mieste plnenia v dohodnutom termíne a množstve.

1. Predávajúci pri dodaní predmetu kúpy protokolárne odovzdá predmet kúpy poverenému zástupcovi Kupujúceho: Mgr. Vladimír Gelaček, e-mail: vladimir.gelacek@dpmz.sk, tel.: +421415660104, mob.: +421908537797, prostredníctvom odovzdávajúceho/preberacieho protokolu.

Súčasťou odovzdávacieho/preberacieho protokolu budú špecifikácie predmetu kúpy, výrobné číslo, dátum dodania, mená a podpisy poverených zástupcov Predávajúceho a Kupujúceho ako aj zoznam sériových čísel umožňujúcich jednoznačnú identifikáciu dodaného predmetu kúpy. Odovzdávajúci/preberací protokol bude podkladom pre vyhotovenie faktúry. Odovzdávajúci/preberací protokol vyhotoví Predávajúci.

1. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za dodanie predmetu zmluvy v plnom rozsahu zodpovedá Predávajúci.

**Článok 6**

**Vlastnícke právo**

1. Predávajúci znáša riziko spojené s dodaním predmetu kúpy (poškodenie, odcudzenie a pod.) až do dňa jeho protokolárneho odovzdania a prevzatia Kupujúcim.
2. Vlastnícke právo k predmetu kúpy prechádza na Kupujúceho dňom riadneho splnenia záväzku, t.j. dňom protokolárneho prevzatia predmetu kúpy Kupujúcim, po jeho dodaní Predávajúcim a zaplatenia.

**Článok 7**

**Záručné podmienky a zodpovednosť za vady**

1. Predávajúci sa zaväzuje, že dodá predmet kúpy spolu s príslušnou technickou dokumentáciou (manuály, certifikáty, doklady a pod.) v množstve, kvalite a v prevedení podľa podmienok dohodnutých v tejto zmluve.
2. Predávajúci sa zaväzuje, že na dodanom predmete kúpy nie sú žiadne právne vady a vyhlasuje, že je oprávnený vykonávať a udeliť všetky práva spojené s dodaním predmetu kúpy a zodpovedá za nerušený výkon práv Kupujúcim.
3. Predávajúci sa zaväzuje, že predmet kúpy v čase odovzdania Kupujúcemu má a počas stanovenej doby bude mať vlastnosti stanovené technickými parametrami a spĺňa všetky požadované parametre, uvedené v technickej špecifikácii (Príloha č. 1).
4. Záručná doba na predmet kúpy je stanovená na 2 roky a začína plynúť odo dňa jeho prevzatia na základe odovzdávacieho/preberacieho protokolu.
5. Záruka sa nevzťahuje na vady spôsobené Kupujúcim, neodbornou manipuláciou v rozpore s návodom na obsluhu, násilným a neoprávneným zásahom do predmetu kúpy.
6. Predávajúci sa zaväzuje, že počas záručnej doby bezplatne (vrátane dopravy a dodania náhradných dielov) odstráni vady predmetu kúpy opravou tovaru. Odstránenie vady na predmete kúpy začne Predávajúci riešiť neodkladne, najneskôr do 72 hodín od nahlásenia vady. Nahlásiť vadu možno písomne poštou alebo e-mailom na adresu Predávajúceho, uvedenú v časti Zmluvné strany tejto zmluvy. Každú zmenu kontaktnej e-mailovej adresy uvedenej v záhlaví zmluvy je Predávajúci povinný ohlásiť Kupujúcemu najneskôr v deň nasledujúci po vykonaní zmeny.
7. Odstránením vád podľa predchádzajúceho odseku sa rozumie oprava vadného tovaru tak, aby prevádzkyschopnosť predmetu kúpy bola zabezpečená minimálne v takom rozsahu a kvalite ako pred vznikom vady (poruchy). V prípade, ak bude Kupujúci žiadať odstránenie vady dodaného tovaru, ale na základe oznámenia Predávajúceho odstránenie vady bude trvať viac ako 1 mesiac, Kupujúci je oprávnený žiadať od Predávajúceho dodanie náhradného tovaru za vadný tovar.
8. Pri zodpovednosti za vady sa Zmluvné strany budú podporne riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady.

**Článok 8**

**Sankcie**

1. V prípade omeškania Predávajúceho s dodaním predmetu zmluvy v dohodnutom termíne podľa čl. 3 zmluvy je Kupujúci oprávnený uplatniť si nárok na úrok z omeškania vo výške 0,05 % z ceny nedodaného predmetu zmluvy za každý deň omeškania.
2. V prípade omeškania Kupujúceho s úhradou faktúry za dodaný predmet zmluvy nad dohodnutú dobu splatnosti je Predávajúci oprávnený uplatniť si nárok na úrok z omeškania vo výške 0,02 % z fakturovanej sumy za každý deň omeškania.
3. V prípade neodstránenia vady predmetu zmluvy Predávajúcim v dohodnutom termíne v záručnej dobe je kupujúci oprávnený uplatniť si zmluvnú pokutu vo výške 100,00 EUR za každý aj začatý deň omeškania až do odstránenia vady predmetu zmluvy .
4. Úhradou zmluvnej pokuty sa Predávajúci nezbavuje povinnosti pokračovať v plnení predmetu zmluvy ani nezaniká nárok Kupujúceho na náhradu škody.

**Článok 9**

**Skončenie zmluvy**

1. Táto zmluva sa môže skončiť okrem riadneho splnenia všetkých práv a povinností Zmluvných strán z nej vyplývajúcich aj:
2. písomnou dohodou Zmluvných strán,
3. odstúpením od zmluvy ktoroukoľvek zo Zmluvných strán pri podstatnom porušení zmluvných povinností druhou zmluvnou stranou.
4. Pri podstatnom porušení zmluvných povinností môže oprávnená strana písomne odstúpiť od zmluvy a požadovať od povinnej Zmluvnej strany v súlade so všeobecne záväznými právnymi predpismi náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvných povinností budú považovať zo strany Predávajúceho omeškanie s dodávkou predmetu zmluvy o viac ako 30 dní, dodanie predmetu zmluvy, ktorý nebude spĺňať požadovanú kvalitu, rozsah alebo podmienky špecifikované v čl. 2 ods. 1 tejto zmluvy a zo strany Kupujúceho omeškanie s úhradou riadne vystavenej faktúry o viac ako 30 dní po lehote splatnosti.
5. Odstúpenie od zmluvy musí byť uskutočnené písomnou formou a bude účinné dňom doručenia druhej Zmluvnej strane. Úplná alebo čiastočná zodpovednosť Zmluvnej strany bude vylúčená v prípadoch zásahu vyššej moci.
6. Pod vyššou mocou sa rozumejú okolnosti, ktoré nastanú po uzavretí zmluvy ako výsledok nepredvídateľných a Zmluvnými stranami neovplyvniteľných prekážok vrátane dopravy predmetu zmluvy na miesto dodania predmetu zmluvy. V prípade, že takéto okolnosti budú brániť v plnení povinností podľa zmluvy Predávajúcemu alebo Kupujúcemu, bude povinná strana zbavená zodpovednosti za čiastočné alebo úplné nesplnenie záväzkov podľa zmluvy primerane o dobu, po ktorú tieto okolnosti nastali.

**Článok 10**

**Záverečné ustanovenia**

1. Táto zmluva sa môže meniť len vzájomne odsúhlasenými písomnými dodatkami.
2. Táto zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.
3. Zmluvné strany berú na vedomie, že zverejnenie tejto zmluvy a príloh v Centrálnom registri zmlúv v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
4. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalovaného. Právne vzťahy vyslovene neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
5. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej Zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto zmluvy, ibaže odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
6. Táto zmluva bola vyhotovená v 4 obsahovo rovnakých vyhotoveniach s platnosťou originálu, z ktorých Predávajúci preberá dve vyhotovenia a Kupujúci preberá dve vyhotovenia.
7. Zmluvné strany vyhlasujú, že túto zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

Prílohy:

Príloha č. 1 – Opis a technická špecifikácia predmetu zákazky (zmluvy)

Príloha č. 2 – Identifikačné údaje uchádzača a návrh na plnenie kritérií

V ............., dňa ......................... V Žiline, dňa .........................

Za Predávajúceho: Za Kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ Mgr. Peter Fiabáne konateľ